**Tiedote 1.3.2019  
Vapaasti julkaistavissa**

**Päijät-Hämeen VUODEN KYLÄ 2019  
Päijät-Hämeen kylät   
  
Vuoden Kylää etsitään Päijät-Hämeessä**

Päijäthämäläistä Vuoden Kylää etsitään jälleen. Haku on auki 13.3.2019 asti. Päijät-Hämeen Vuoden Kylän valitsee tänä vuonna monipuolinen valitsijaraati, joka koostuu mm. Päijät-Hämeen kylien kyläjaoston, paikallismedian, Päijät-Hämeen liiton sekä edellisen vuoden Vuoden Kylän edustajista. Valitsijaraati julkistetaan kokonaisuudessaan maaliskuun aikana ja vuoden 2019 Vuoden Kylä huhtikuussa.

Kyseessä on pitkä perinne, historian saatossa on Päijät-Hämeessä valittu jo 22. Vuoden Kylää. Viime vuonna Päijät-Hämeen kylät aloitti uuden perinteen, jossa Vuoden Kylässä juhlitaan Kyläkalaasia eli maakunnallista kyläjuhlaa. Kyläkalaasissa nostetaan esiin aktiivisia kyliä Vuoden Kylän ohella sekä kyläaktiiveja. Vuonna 2018 palkittiin kyliä kategorioissa ”Itseään Isompi Kylä” ja ”Näkyvä Vaikuttaja”. Suomen Kylät ry:n hopeisia ansiomerkkejä jaettiin laajasti kyläaktiiveille. Lisäksi Kyläkalaasissa julkistettiin yleisöäänin valittava Päijät-Hämeen Vuoden Kylätapahtuma.

Vuoden Kyläksi kannattaa hakea kaikkien alueen kylien, joissa toiminta on suunnitelmallista ja pitkäjänteistä sekä luovaa ja tulevaisuuteen suuntaavaa. Lisäksi kylän kehittäminen ja avoin tiedottaminen sekä yhteistyön sujuminen muiden toimijoiden kanssa on tärkeää Vuoden Kylää valittaessa. Hakuohjeet ja lisätietoa löytyy Päijät-Hämeen kylien nettisivuilta www.phkylat.fi.

Maakunnallinen Vuoden Kylä osallistuu Suomen Kylät ry:n valtakunnalliseen Vuoden Kylä -kilpailuun. Valtakunnallinen Vuoden Kylä 2019 julkistetaan valtakunnallisilla kyläpäivillä Lokaalissa Kauhavalla 23.-25.8.2019.

Henna Pirkonen  
Kyläaktivaattori  
Päijät-Hämeen kylät   
info@phkylat.fi   
044 712 4208  
www.phkylat.fi